IsAmbulo 12 | IBhayibheli Elikuyi-Internet | INguqulo Yezwe ElishaIsAmbulo 12:1-1712 Kwabonakala isibonakaliso esikhulu+ ezulwini, owesifazane+ evunule ngelanga, nenyanga ingaphansi kwezinyawo zakhe, nasekhanda lakhe kukhona umqhele wezinkanyezi eziyishumi nambili, 2 futhi wayekhulelwe. Uyakhala ngenxa yezinhlungu+ zakhe nangemihelo yakhe yokubeletha. 3 Kwabonakala esinye isibonakaliso ezulwini, bheka! udrako+ omkhulu onombala onjengomlilo, onamakhanda ayisikhombisa nezimpondo eziyishumi nasemakhanda akhe kunemiqhele eyisikhombisa; 4 umsila wakhe+ udonsa ingxenye yesithathu yezinkanyezi+ zezulu, waziphonsa phansi emhlabeni.+ Udrako waqhubeka emi phambi kowesifazane+ owayesezobeletha,+ ukuze kuthi lapho esebelethile, ashwabadele+ umntanakhe. 5 Wabeletha indodana,+ owesilisa, ozokwelusa izizwe zonke ngenduku yensimbi.+ Umntanakhe wathathwa wayiswa kuNkulunkulu nasesihlalweni sakhe sobukhosi.+ 6 Owesifazane wabalekela ehlane,+ lapho enendawo khona ayilungiselelwe uNkulunkulu, ukuba bamondle+ lapho izinsuku eziyinkulungwane namakhulu amabili namashumi ayisithupha.+ 7 Kwagqashuka impi ezulwini: UMikayeli+ nezingelosi zakhe balwa nodrako, nodrako nezingelosi zakhe balwa 8 kodwa akazange anqobe, nendawo yabo ayibange isatholakala ezulwini. 9 Ngakho waphonswa phansi udrako omkhulu,+ inyoka+ yokuqala, lowo obizwa ngokuthi uDeveli+ noSathane,+ odukisa umhlaba wonke owakhiwe;+ waphonswa phansi emhlabeni,+ nezingelosi zakhe zaphonswa phansi kanye naye. 10 Ngezwa izwi elikhulu ezulwini lithi: “Manje isikhona insindiso,+ namandla,+ nombuso kaNkulunkulu wethu+ negunya likaKristu wakhe,+ ngoba ummangaleli wabafowethu uphonswe phansi, lowo obamangalela imini nobusuku phambi kukaNkulunkulu wethu!+ 11 Bamnqoba+ ngenxa yegazi leWundlu+ nangenxa yezwi lokufakaza kwabo,+ bangayithanda imiphefumulo yabo+ ngisho nalapho bebhekene nokufa. 12 Ngenxa yalokhu, thokozani nina mazulu nani enihlala kuwo!+ Mayé+ ngomhlaba nangolwandle,+ ngoba uDeveli wehlele kini, ethukuthele kakhulu, azi ukuthi unesikhathi esifushane.”+ 13 Manje lapho udrako ebona ukuthi uphonswe phansi emhlabeni,+ washushisa owesifazane+ owabeletha umntwana wesilisa. 14 Kodwa owesifazane wanikwa amaphiko amabili okhozi olukhulu,+ ukuze andizele ehlane+ endaweni yakhe; yilapho ondliwa khona+ isikhathi nezikhathi nengxenye yesikhathi+ kude nenyoka.+ 15 Inyoka yakhipha amanzi+ anjengomfula emlonyeni wayo ngemva kowesifazane, ukuze aminziswe yilo mfula.+ 16 Kodwa umhlaba wamsiza owesifazane,+ futhi umhlaba wavula umlomo wawo wagwinya umfula udrako ayewukhiphe emlonyeni wakhe. 17 Udrako wagcwala ulaka ngowesifazane,+ wahamba wayokulwa nabaseleyo benzalo yakhe, abagcina imiyalo kaNkulunkulu futhi benomsebenzi wokufakaza+ ngoJesu.IsAmbulo 12
